انا تعبانه نفسياً جدا بالليل بتبقى علاقتي الحمدلله كويسه بربنا بحس اني قريبه منه والحمدلله بالنهار كده ماببحسش بقربي بربنا وبذنب وبسمع مسلسلات ودي حاجه بتضايقني نفسياً اوي ارجوك قولي اعمل ايه
هي حاجة متعبة بلا شك .. لكن هذا من تمرد النفس المعروف .. لما الإنسان يلجم نفسه الأمارة بالسوء فترة ثم يتركها تسرح بتخرب الدنيا .. كوحش جائع لفترة طويلة يبحث كالمجنون عن طعامه، وطعامها الغفلة والبطالة والكسل .. ........ استمري في إلجامها بالنهار لكن خففي الربطة شوية بس .. يعني من الليل حددي ما ستفعلينه في النهار .. هنام من الساعة كذا لكذا .. ولما أصحى هعمل كذا لغاية كذا .. وهكذا .. واكتبي ده في ورقة قدامك أو To Do list .. وخليها حاجات خفيفة .. سماع حاجة مفيدة .. قراءة شيء خفيف على نفسك .. صلة أرحام، ولو بالاتصال .. شيء من بر الوالدين .. أمور خفيفة وفيها أجر ونفع وتشغل النفس عن الباطل .. ............ واقفلي تمامًا كل المنافذ المعروفة بالنسبة لك للغفلة والبطالة، أو أي شيء مهلك للوقت .. زي اليوتيوب، والفيسبوك، والتليفزيون، وهكذا .. خليكي متحكمة في يومك وفي حياتك ونفسك، وبلاش تتركي الحبل لنفسك على غاربه تفعل ما تشاء .. ........... واستعيني بالصحبة الصالحة .. اتفقي مع صديقة على إنجاز شيء معين بالنهار .. أو لو متاح تنزلي تجلس في المسجد من الظهر للعصر مثلًا أو شيء من هذا القبيل .. المهم .. شيء يحبس النفس عن البطالة والغفلة والذنب